text: Gæster begynder at ankomme til Barack Obamas foredrag
  28 september 2018 kl. 07.50
  Uanset om man er minister eller kendt erhvervsleder, skal alle gæster igennem et sikkerhedstjek, før de kan komme til at høre Obama tale.
  Barack Obama skal klokken 11.45 tale for omkring 680 inviterede gæster på Syddansk Universitet (SDU) i Kolding, og allerede klokken 9.00 begyndte de første gæster at ankomme til stedet.
  Men inden de kan sætte sig til rette i salen for at høre USAs tidligere præsident tale, skal de igennem et omfattende sikkerhedstjek - det gælder også, selvom man er minister eller erhvervsleder fra Danfoss.
  Barack Obama taler til omkring 680 inviterede gæster klokken 11.45 under titlen ‘A conversation with President Barack Obama’.
  
  